Bologna FC 1909

**Bologna FC 1909**, popularno zvani **Bologna**, italijanski je nogometni klub iz Bologne, u pokrajini Emilia-Romagna, koji je nastao 1909. Imaju nadimak "crveno-plavi" zbog klupskih boja na dresovima, koji su tradicionalno prugasti. Te boje su i zvanične boje grada.

Klub je osvojio *scudetto* sedam puta i na vječnoj listi najuspješnijih klubova po tom parametru na šestom je mjestu.

## Historija 
Za osnivanje kluba najzaslužniji je Emilio Arnstein, Austrijanac koji se zainteresovao za nogomet na univerzitetima u Beču i Pragu. Zajedno sa bratom osnovao je još jedan klub u Austriji zvan *Black Star*. *Bologna Football Club* je osnovan 3. oktobra 1909. godine u gradu na sjeveru Italije, Bologni. Nakon osnivanja, *Carlo Sandoni* je bio klupski sponzor i menadžer, švicarac *Louis Rauch* je postao predsjednik, *Guido Della Valle* potpredsjednik, E*nrico Penaglia* sekretar, *Sergio Lapronti* blagajnik, dok su *Emilio Arnstein* i *Leone Vincenzi* bili članovi uprave.

Bologna je 20. marta 1910. odigrala svoju prvu utakmicu protiv *Virtusa* koji je nosio bijele dresove. Bologna je bila bolja sa 9-1. Prvu ekipu su činili: *Koch*, *Chiara*, *Pessarelli*, *Bragaglia*, *Guido Della Valle*, *Nanni*, *Donati*, *Rauch*, *Bernabeu*, *Mezzano* i *Gradi*. Prvu sezonu su proveli u regionalnoj ligi, i odmah su obezbjedili prolazak u veći rang takmičenja.

Nakon Prvog svjetskog rata Bologna je bilježila značajnije uspjehe. Prvo su dospjeli u polufinale šampionata Sjeverne Italije 1920., iduće sezone su poraženi u finalu od Pro Vercellija. Iduće sezone u finalu je bila bolja Genoa. Tokom sezone 1924/25. su prvi put postali šampioni pobjedivši Genovu u zanimljivim finalnim utakmicama koje su dovele i do problema među navijačima. Nekoliko sezona kasnije, tačnije 1929. godine, Bologna je postala šampion Italije drugi put, ujedno i posljednji put u tom formatu jer je Serie A formirana nakon te sezone.

Bologna je osvojila Scudetto još četiri puta prije Drugog svjetskog rata i to 1936, 1937, 1939. i 1941. Nakon rata klub je bio nešto manje uspješan. Tokom 1950-ih i 1960-ih klub je obično završavao između četvrte i šeste pozicije u ligi dok nisu osvojili titulu 1964. Do danas je to njihovo posljednje prvenstvo koje su osvojili, što u konačnom zbiru čini sedam titula. Također su osvojili tri Italijanska kupa. Nakon sezone 1981/82. klub bilježi teške trenutke, prvo su ispali iz Serie A, pa sve do Serie C1. Vratili su se u Serie A 1988. nakon četiri godine u Serie B.

U prvoj polovini 1990-ih su opet imali problema te su ispadali u niže rangove takmičenja. Krajem 1990-ih su osjetili i slast uspjeha u Evropi, osvojivši UEFA Intertoto Kup. U Serie A su bili do 2004., a nakon četiri godine u Serie B vratili su se nazad gdje se nalaze i danas.

## Uspjesi 
***Serie A:**
****Datoteka:Cup Winner.png (7):** 1924/25, 1928/29, 1935/36, 1936/37, 1938/39, 1940/41, 1963/64.
***Italijanski kup:**
****Datoteka:Cup Winner.png (3):** 1969/70, 1973/74, 2024/25.
***Mitropa kup:**
****Datoteka:Cup Winner.png (3):** 1932, 1934, 1961.
***UEFA Intertoto kup:**
****Datoteka:Cup Winner.png (1):** 1998.

## Reference
## Vanjski linkovi 
* 
* Bologna FC na *UEFA.com*

*
Kategorija:Nogometni klubovi osnovani 1909.
Kategorija:Nogometni klubovi u Italiji
Kategorija:Sport u Bologni